PM की मेरठ रैली पर बोली कांग्रेस- आज ढोंग, ड्रामा और नौटंकी देखी, हारने के बाद मोदी करेंगे सिनेमा का रुख  
पीएम मोदी की पहली चुनावी रैली मेरठ में
विपक्ष पार्टियों ने किया पलटवार
कांग्रेस नेता सुरजेवाला ने किया प्रहार
प्रधानमंत्री नरेंद्र मोदी (PM Narendra Modi) की मेरठ रैली पर कांग्रेस ने त्वरित प्रतिक्रिया देते हुए हमला बोला है. कांग्रेस प्रवक्ता रणदीप सुरजेवाला ने प्रेस कॉन्फ्रेस करके कहा, ''आज हमने मेरठ के किसानों की ऐतिहासिक धरती पर ढोंग, ड्रामा और नौटंगी देखी. लगता है पीएम मोदी जी 2019 का चुनाव जनता द्वारा नकारे जाने और हारने के बाद अब वह सिनेमा की ओर रुख करने वाले हैं. इसलिए पश्चिम यूपी से किसी साथी ने मुझे लिखकर भेजा है कि 'ढोंग, ड्रामा और नौटंकी की भरमार और चलता करो मोदी सरकार'. मोदी जी वो बात भूल गए जो किसान सुनने आये थे वो बात जो वो 4 फरवरी 2017 को करके आये थे. आज पूरे देश में 20 हजार करोड़ रुपया गन्ना किसानो का बकाया है,आज अकेले यूपी में ही 10हजार 74 करोड़ रुपया बकाया है,  अप्रैल 2017 के बाद से चीनी मिल से सब्सिडी की चीनी खरीदते थे वो भी बंद कर दी, और झूठ बोलने से पहले इसकी चर्चा जरूर करते.'' 
रणदीप सुरजेवाला ने आगे कहा, ''पहली बार न्याय स्किम पर बात की और गरीब का मजाक उड़ाया, आज नोटबंदी के बाद सीमा पर कर गए और ताली बजा बजा कर मजाक उड़ाया देश आपको माफ नहीं करेगा. आप कांग्रेस को गाली दीजिए लेकिन गरीब का मजाक मत उड़ाइए, राजनीतिक दलों के साथ छींटाकशी हो सकती है लेकिन गरीब के साथ नहीं.'' 
कांग्रेस नेता ने कहा, ''आपने सपा-बसपा और रालोद की तुलना शराब से की क्या ये पीएम को शोभा देता है? आप फ्लॉप फ़िल्म के फ्लॉप एक्टर की तरह केवल शब्द गढ़ते रहते हैं, कभी आप टीवी का इस्तेमाल करते हैं  वैज्ञानिकों की सफलता का श्रेय लेने का''


मेरठ में रैली (Meerut Rally) को संबोधित करते हुए पीएम मोदी ने विपक्ष पर जमकर निशाना साधा. पीएम मोदी ने कहा, 'देश को हिन्दुस्तान के हीरो चाहिए या पाकिस्तान के? देश को सबूत चाहिए या सपूत चाहिए? मेरे देश के सपूत यही मेरे देश के सबसे बड़े सबूत हैं. जो सबूत मांगते हैं वो सपूत को ललकारते हैं.' इसके साथ ही उन्होंने कहा कि जमीन हो, आसमान हो, या फिर अंतरिक्ष सर्जिकल स्ट्राइक का साहस आपके इसी चौकीदार की सरकार ने करके दिखाया है.
पीएम मोदी के रैली पर प्रतिक्रिया देते हुए आम आदमी पार्टी के नेता संजय सिंह ने कहा, 'बिलकुल सही कहा मोदी जी, हमको भारत माता की रक्षा के लिये अपने प्राणों की आहुति देने वाला सपूत चाहिये, राफेल में दलाली खाने वाला कपूत नहीं.'

बिलकुल सही कहा मोदी जी हमको भारत माता की रक्षा के लिये अपने प्राणो की आहुति देने वाला सपूत चाहिये राफ़ेल में दलाली खाने वाला कपूत नही https://t.co/Q6kmbP6edA

पीएम मोदी ने मेरठ में एक रैली को संबोधित करते हुए कहा कि मुकाबला ‘एक निर्णायक सरकार और एक अनिर्णायक अतीत के बीच है.' प्रधानमंत्री ने कहा कि एक तरफ एक दमदार ‘चौकीदार' है और दूसरी तरफ, दागदारों की भरमार है. उन्होंने कहा, ‘भारत ने मन बना लिया है कि उसे किसके लिए मतदान करना है.' प्रधानमंत्री मोदी ने कहा, ‘मैं अपने काम का हिसाब दूंगा, लेकिन साथ ही अपने विरोधियों से भी हिसाब मागूंगा... एक ‘चौकीदार' कभी अन्याय नहीं करता.'